Édes anyám szült engem
Édes anyám szült engem a világra,
          Világra.
Három biró, szolgabiró — ej, haj!
          Bajára. 

Kocsmárosné, már én többet nem iszom,
          Nem iszom,
Mert én kendnek igen sokkal, ej, haj!
          Tartozom.

Három itcze bor árával tartozom,
          Tartozom.
Hatvan három itcze borral, ej, haj!
          Tartozom.

Rója fel a réz fokosom nyelére,
          Nyelére,
Hogy itt ivott kanász bojtár, ej, haj!
          Hitelbe.

Majd ha aztán igen sokkal tartozom,
          Tartozom,
Megfizeti én helyettem, ej, haj!
          Galambom.
Népköltészet